358 DE SAPIENTIA VETERUM. 



quia voluptates fere secessus quaerunt, atque homi- 

 num coetus saepe vitant : Sirenum autem cantus 

 omnibus decantatus est, ejusque pernicies et artifi- 

 cium varium : itaque interprete haec non egent. II- 

 lud magis acutum, de ossibus veluti clivis albentibus 

 e longinquo visis : ex quo illud significatur, exempla 

 calami tatum, licet clara et conspicua, contra volup- 

 tatum corruptelas non multum proficere. Restat 

 de remediis parabola, non abstrusa ea quidem, sed 

 tamen prudens et nobilis. Proponuntur enim mali 

 tarn callidi, et tarn violenti, remedia tria : duo a 

 philosophia ; tertinm a religione. Atque primus 

 effugii modus est, ut quis principiis obstet, atque 

 omnes occasiones, quae animum tentare et solicitare 

 possint, sedulo devitet : id quod obturatio ilia au- 

 rium denotat ; atque hoc remedium ad animos me- 

 diocres et plebeios necessario adhibetur, tanquam ad 

 comites Ulyssis. Animi autem celsiores etiam ver- 

 sari inter medias voluptates possunt, si decreti con- 

 stantia se muniant : quin et per hoc, virtutis suas 

 experimentum magis exquisitum capere gaudent ; 

 etiam voluptatum ineptias et insanias perdiscunt, 

 potius contemplantes quam obsequentes : quod et 

 Salomon de se professus est, cum enumerationem 

 voluptatum, quibus diffluebat, ea sententia claudat : 

 &quot; Sapientia quoque perseveravit mecum.&quot; Itaque hu- 

 jusmodi heroes inter maximas voluptatum illecebras 

 se immobiles praestare, atque in ipsis earum praeci- 

 pitiis se sustinere queant ; tantum, ad Ulyssis exem- 

 plum, interdictis perniciosis suorum consiliis et obse- 



